Generate an article for the following headline: Zaɓen cike gurbi a wasu jihohin Najeriya ya bar baya da ƙura
Wani zaɓen cike-gurbi da aka gudanar a wasu jihohin Najeriya ya ya bar baya da ƙura. Yayin da jami'yyar APC mai mulki ke murnar nasarar da ta samu a zaɓen, babbar abokiyar hamayyarta, wato PDP na zargin hukumar zaɓe da haɗa baki da APC wajen yin maguɗi. Amma hukumar zaben ta musanta. Duk da cewa hankali bai koma sosai ga zaɓukan cike-gurbin ba, wasu jami'an hukumar zaɓen Najeriya na cewa babban aiki ne da ya kai ɗawainiyar zaɓen gwamna a wasu jihohi biyu na Najeriya, kasancewar ya ƙunshi kujerun ƴan majalisar dattawa shida da na ƴan majalisar dokokin jiha su tara. An kammala zaɓen har an sanar da sakamako na dukkan kujerun, inda APC da PDP suka yi wa kujerun majalisar dattawa shidan raba-daidai. Sai dai ba a sanar da sakamakon kujera guda ta majalisar dokokin da aka yi a jihar har Zamfara ba, kamar yadda Daraktan yaɗa labaran hukumar zaben Najeriyar Mista Nick Dazang ya bayyana. Ya ce "Wanda ba mu sanar ba shi ne na mazaɓar Bakura a jihar Zamfara inda muka samu tashin hankali a rumfuna 14 kuma INEC ta ɗauki matakin sake aiwatar da zaɓe a wuraren ranar Laraba 9 ga watan Disambar nan." Jam'iyyar APC mai mulki da kuma shugaban Najeriya duka sun yaba da sakamakon zaɓen, suna cewa ya nuna irin karɓuwar da jam'iyyarsu ta yi a gun jama'ar Najeriya. Ita kuwa jam'iyyar hamayya ta PDP kushewa ta yi, tana zargin cewa ba don an haɗa baki da hukumar zaɓe an murɗa sakamakon ba, da ta lashe kujerun baki daya. Amma Mista Nick Dazang ya musanta. "Ba gaskiya cikin wannan zargi, kuma duk abubuwan da muke yi cikin hidimar zaɓe kamar yadda muke faɗi muna yin sa zahiri, tun daga sanda muka kawo kayan zaɓe na sirri muna raba su a gaban wakilan jam'iyyu da ƴan takara. "Kuma duk kayan zaɓen na da namba ana iya bibiya a sa ido, don haka wannan zargi ba shi da tushe," in ji Mista Dazeng. An dai fuskanci ƙalubale daban-daban a lokacin zaɓukan cike-gurbin, musamman yadda mutane da dama suka ƙaurace wa wurin zaɓe. Ko da yake hukumar zaɓen ta ce rashin fitar jama'ar daɗaɗɗiyar al'ada ce. Har ma hukumar, kamar yadda Mista Dazang ke cewa ta fara neman mafita. Bisa ga tarihi yawancin al'umma ba su cika damuwa da fitowa ba a lokacin zaɓukan cike gurbi ba. Hakan ya sa ita INEC ta fara tunanin a kawo sauyi ga dokokin. "Ta yadda idan sanata ko dan majalisar wakilai ya yi murabus ko ya mutu jam'iyyarsa na iya miƙa sunan fitaccen ɗan takarar da zai maye gurbin wancan. "Amma hakan ba zai yiwu ba sai an yi sauyi ga kundin tsarin mulki da dokokin zabe." Ƴan Najeriya da dama dai sun sa ran za a samu ci gaba a zaɓukan cike-gurbin, musaman ma sauyin ɗabi'a a ɓangaren ƴan siyasa da masu kaɗa ƙuri'a. Amma rigingimun da aka fuskanta tsakanin magoya baya da ta kai ga rasa rayuka a wasu wurare, da matsalar satar akwati da tayar da husuma a rumfunan zaɓe da suka yi sanadin soke sakamakon zaɓe na nuna cewa da sauran aiki.